Samo dva dana trajao je uspon od 9 do 10 tisuća dolara, u još jednom nevjerojatnom porastu cijene popularne kriptovalute

Sjećate li se kada je bitcoin vrijedio nekoliko dolara? A nekoliko stotina dolara? Ti su dani daleko iza nas, i ako ih se ne sjećate – nije niti čudo. No, sigurno se sjećate kada je bitcoin probio granicu od 9.000 dolara, jer se to dogodilo prije samo dva dana. A danas je, pak, probijena i granica kojoj su se neki nadali u narednih 3-5 godina. Bitcoin je danas oko podneva premašio veliku psihološku granicu od 10.000 američkih dolara, odnosno nešto više od 63.000 kuna.

Za prošlu tisućicu trebalo mu je 9 dana, a za ovu – samo dva.

Look up in the sky, It's a bird! It's a plane... nope, it's Bitcoin https://t.co/p6xuIxKy54 — TNW (@TheNextWeb) November 28, 2017

Od početka godine vrijednost najznačajnije kriptovalute na svijetu tako je porasla za nešto više od 10 puta, a godina još nije na svome kraju. Optimisti već govore kako će sljedeće godine cijena bitcoina dostići 20, 40, pa i 100 tisuća dolara.

Stanje danas (28. studenog) u 13 sati

Cijenu bitcoina možete pratiti u stvarnom vremenu ovdje.